Document ID: 32015D0261

DECIZIA DE PUNERE ÎN APLICARE (UE) 2015/261 A COMISIEI
din 6 februarie 2015
de modificare a Deciziilor 2010/470/UE și 2010/471/UE în ceea ce privește cerințele de sănătate animală pentru comerțul și importurile în Uniune de material seminal, ovule și embrioni de animale din specia ecvină
[notificată cu numărul C(2015) 548]
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 11 alineatul (2) a patra liniuță, articolul 11 alineatul (3) a treia liniuță, articolul 17 alineatul (2) litera (b) și articolul 18 alineatul (1) prima liniuță,
întrucât:
(1)
Directiva 92/65/CEE stabilește cerințele de sănătate animală care reglementează comerțul în interiorul Uniunii și importurile în Uniune de material seminal, ovule și embrioni care nu fac obiectul cerințelor de sănătate animală stabilite în acte specifice ale Uniunii. Aceasta definește cerințele care reglementează comerțul în interiorul Uniunii și importurile în Uniune de material seminal, ovule și embrioni de animale din specia ecvină (denumite în continuare „produsele”). De asemenea, directiva prevede stabilirea de modele de certificate de sănătate aplicabile comerțului și importurilor de astfel de produse în interiorul Uniunii.
(2)
Anexa D la Directiva 92/65/CEE prevede anumite cerințe pentru produse, care trebuie să fie incluse în modelele de certificate de sănătate pentru comerțul în Uniune și pentru importurile de produse în Uniune.
(3)
Decizia 2010/470/UE a Comisiei (2) stabilește modele de certificate de sănătate aplicabile comerțului în interiorul Uniunii cu material seminal, ovule și embrioni de la, printre altele, animale din specia ecvină.
(4)
Decizia 2010/471/UE a Comisiei (3) privind importul în Uniune de material seminal, ovule și embrioni de animale din specia ecvină în ceea ce privește listele de centre de colectare și de depozitare a materialului seminal și echipele de colectare și de producție a embrionilor și cerințele de certificare
(5)
În urma adoptării Regulamentului de punere în aplicare (UE) nr. 846/2014 al Comisiei (4) de modificare a anexei D la Directiva 92/65/CEE, care a introdus noi norme privind supravegherea centrelor de colectare a materialului seminal și a stabilit condițiile care urmează să fie aplicate animalelor donatoare de material seminal, ovule și embrioni de animale din specia ecvină, care se adaugă celor stabilite de Directiva 2009/156/CE a Consiliului (5), este necesar să se stabilească noi modele de certificate de sănătate pentru comerțul în Uniune și pentru importurile în Uniune a acestor produse. Regulamentul (UE) nr. 846/2014 se aplică de la 1 octombrie 2014.
(6)
Prin urmare, din motive de coerență a legislației Uniunii, modelele de certificate sanitare stabilite în Deciziile 2010/470/UE și 2010/471/UE ar trebui să fie modificate. Produsele colectate și expediate după data de la care se aplică Regulamentul (UE) nr. 846/2014 și prezenta decizie ar trebui să fie însoțite de noile modele de certificate de sănătate stabilite prin prezenta decizie.
(7)
Având în vedere că produsele au o perioadă de valabilitate mare, este necesar să se mențină modele de certificate de sănătate pentru stocurile de produse care au fost colectate, prelucrate și depozitate în conformitate cu Directiva 92/65/CEE înainte de data aplicării modificărilor introduse prin Regulamentul (UE) nr. 846/2014, precum și a celor introduse prin Regulamentul (UE) nr. 176/2010 al Comisiei (6).
(8)
În plus, punctul I. 11. „Locul de origine” din partea I a modelului de certificate de sănătate stabilit prin Decizia 2010/471/UE ar trebui să fie modificat astfel încât să permită existența doar a unui singur centru de colectare a materialului seminal care este locul de origine a materialului seminal sau a unui centru de depozitare a materialului seminal din care s-a expediat materialul seminal sau a unei echipe de colectare sau producere a embrionilor autorizate care este locul de origine al ovulelor sau embrionilor și să îl alinieze cu modelele de certificate de sănătate animală stabilite în Decizia 2010/470/UE.
(9)
În plus, în modelul de certificat de sănătate pentru importul în Uniune de material seminal de la animale din specia ecvină, prevăzut ca modelul 1 din secțiunea A a părții 2 a anexei I la Decizia 2010/471/UE și în modelul de certificat de sănătate pentru importurile în Uniune de ovule și embrioni de la animale din specia ecvină prevăzut ca modelul 1 din secțiunea A din partea 2 a anexei II la Decizia 2010/471/UE, condițiile de sănătate animală în legătură cu stomatita veziculară trebuie modificate luându-se în considerare standardele internaționale pentru testarea sănătății stabilite în Manualul de teste de diagnostic și vaccinuri pentru animale terestre (7).
(10)
Pentru reducerea în continuare a sarcinii administrative, deoarece aceasta este legată de cerințele zootehnice și nu este relevantă pentru certificarea condițiilor de sănătate animală, este necesar să se elimine informațiile privind rasa de la punctul I.31. din partea I a modelului de certificat de sănătate stabilit prin Decizia 2010/470/UE și de la punctul I.28. din partea I a modelului de certificat de sănătate stabilit prin Decizia 2010/471/UE.
(11)
Prin urmare, Deciziile 2010/470/UE și 2010/471/UE ar trebui modificate în consecință.
(12)
Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTA DECIZIE:
Articolul 1
Modificări ale Deciziei 2010/470/UE
Decizia 2010/470/UE se modifică după cum urmează:
1.
Articolele 2 și 3 se înlocuiesc cu următorul text:
„Articolul 2
Comerțul cu material seminal de la animale din specia ecvină
Un certificat de sănătate în conformitate cu unul dintre următoarele modele prevăzute în anexa I însoțește transporturile de material seminal de la animale din specia ecvină pe parcursul transportului dintr-un stat membru în altul:
(a)
model de certificat de sănătate IA pentru comerțul în interiorul Uniunii cu transporturi de material seminal de la animale din specia ecvină colectat în conformitate cu Directiva 92/65/CEE după 30 septembrie 2014 și expediat de la un centru de colectare a materialului seminal autorizat care este locul de origine al materialului seminal;
(b)
model de certificat de sănătate IB pentru comerțul în interiorul Uniunii cu transporturi de stocuri de material seminal de la animale din specia ecvină colectat, prelucrat și stocat în conformitate cu Directiva 92/65/CEE după 31 august 2010 și înainte de 1 octombrie 2014 și expediat după 31 august 2010 de la un centru de colectare a materialului seminal autorizat care este locul de origine al materialului seminal;
(c)
model de certificat de sănătate IC pentru comerțul în interiorul Uniunii cu transporturi de stocuri de material seminal de la animale din specia ecvină colectat, prelucrat și stocat în conformitate cu Directiva 92/65/CEE înainte de 1 septembrie 2010 și expediat după 31 august 2010 de la un centru de colectare a materialului seminal autorizat care este locul de origine al materialului seminal;
(d)
model de certificat de sănătate ID pentru comerțul în interiorul Uniunii cu transporturi de:
(i)
material seminal de la animale din specia ecvină colectat, prelucrat și depozitat în conformitate cu Directiva 92/65/CEE după 30 septembrie 2014 și expediat de la un centru autorizat de depozitare a materialului seminal;
(ii)
stocuri de material seminal de la animale din specia ecvină colectat, prelucrat și depozitat în conformitate cu Directiva 92/65/CEE:
-
după 31 august 2010 și înainte de 1 octombrie 2014; sau
-
înainte de 1 septembrie 2010,
și expediat după 31 august 2010 de la un centru autorizat de depozitare a materialului seminal.
Articolul 3
Comerțul cu ovule și embrioni de la animale din specia ecvină
Un certificat de sănătate în conformitate cu unul dintre următoarele modele prevăzute în anexa II însoțește transporturile de ovule și embrioni de la animale din specia ecvină pe parcursul transportului dintr-un stat membru în altul:
(a)
model de certificat de sănătate IIA pentru comerțul în interiorul Uniunii cu transporturi de ovule și embrioni de la animale din specia ecvină colectați sau produși în conformitate cu Directiva 92/65/CEE după 30 septembrie 2014 și expediați de o echipă de colectare sau producție a embrionilor autorizată care este echipa de origine a ovulelor sau embrionilor;
(b)
model de certificat de sănătate IIB pentru comerțul în interiorul Uniunii cu transporturi de stocuri de ovule și embrioni de la animale din specia ecvină colectați, prelucrați și stocați în conformitate cu Directiva 92/65/CEE după 31 august 2010 și înainte de 1 octombrie 2014 și expediați după 31 august 2010 de o echipă de colectare a embrionilor autorizată care este echipa de origine a ovulelor sau embrionilor;
(c)
model de certificat de sănătate IIC pentru comerțul în interiorul Uniunii cu transporturi de stocuri de ovule și embrioni de la animale din specia ecvină colectați, prelucrați și stocați în conformitate cu Directiva 92/65/CEE înainte de 1 septembrie 2010 și expediați după 31 august 2010 de o echipă de colectare a embrionilor autorizată care este echipa de origine a ovulelor sau embrionilor.”
2.
Anexele I și II se înlocuiesc cu textul din anexa I la prezenta decizie.
Articolul 2
Modificări ale Deciziei 2010/471/UE
Decizia 2010/471/UE se modifică după cum urmează:
1.
La articolul 2, litera (c) se înlocuiește cu următorul text:
„(c)
să fie însoțite de un certificat de sănătate întocmit în conformitate cu unul din modelele stabilite în partea 2 a anexei I; și completate în mod corespunzător cu notele explicative stabilite în partea 1 a respectivei anexe:
(i)
MODELUL 1 - Model de certificat de sănătate pentru importurile de transporturi de material seminal de animale din specia ecvină colectat în conformitate cu Directiva 92/65/CEE după 30 septembrie 2014 și expediat de la un centru autorizat de colectare a materialului seminal care este locul de origine al materialului seminal;
(ii)
MODELUL 2 - Model de certificat de sănătate pentru importurile de transporturi de stocuri de material seminal de animale din specia ecvină colectat, prelucrat și depozitat în conformitate cu Directiva 92/65/CEE după 31 august 2010 și înainte de 1 octombrie 2014 și expediat după 31 august 2010 de la un centru autorizat de colectare a materialului seminal care este locul de origine al materialului seminal;
(iii)
MODELUL 3 - Model de certificat de sănătate pentru importurile de transporturi de stocuri de material seminal de animale din specia ecvină colectat, prelucrat și depozitat în conformitate cu Directiva 92/65/CEE înainte de 1 septembrie 2010 și expediat după 31 august 2010 de la un centru autorizat de colectare a materialului seminal care este locul de origine al materialului seminal;
(iv)
MODELUL 4 - Model de certificat de sănătate pentru importurile de transporturi de:
-
material seminal de la animale din specia ecvină colectat, prelucrat și depozitat în conformitate cu Directiva 92/65/CEE după 30 septembrie 2014 și expediat de la un centru autorizat de depozitare a materialului seminal;
-
stocuri de material seminal de la animale din specia ecvină colectat, prelucrat și depozitat în conformitate cu Directiva 92/65/CEE:
(a)
după 31 august 2010 și înainte de 1 octombrie 2014; sau
(b)
înainte de 1 septembrie 2010,
și expediat după 31 august 2010 de la un centru autorizat de depozitare a materialului seminal.
Cu toate acestea, atunci când sunt prevăzute cerințe specifice de certificare în acordurile bilaterale dintre Uniunea Europeană și țările terțe, se aplică cerințele respective.”
2.
La articolul 3, litera (c) se înlocuiește cu următorul text:
„(c)
să fie însoțite de un certificat de sănătate întocmit în conformitate cu unul din modelele stabilite în partea 2 a anexei II și completate în mod corespunzător cu notele explicative stabilite în partea 1 a respectivei anexe:
(i)
MODELUL 1 - model de certificat de sănătate pentru importurile de transporturi de ovule și embrioni de la animale din specia ecvină colectați sau produși în conformitate cu Directiva 92/65/CEE după 30 septembrie 2014 și expediați de o echipă de colectare sau producție a embrionilor autorizată care este echipa de origine a ovulelor sau embrionilor;
(ii)
MODELUL 2 - model de certificat de sănătate pentru importurile de transporturile de stocuri de ovule și embrioni de la animale din specia ecvină colectați, prelucrați și stocați în conformitate cu Directiva 92/65/CEE după 31 august 2010 și înainte de 1 octombrie 2014 și expediați după 31 august 2010 de o echipă de colectare sau producție autorizată care este echipa de origine a ovulelor sau embrionilor;
Cu toate acestea, atunci când sunt prevăzute cerințe specifice de certificare în acordurile bilaterale dintre Uniunea Europeană și țările terțe, se aplică cerințele respective.”
3.
Anexele I și II se modifică în conformitate cu anexa II la prezenta decizie.
Articolul 3
Destinatari
Prezenta decizie se adresează statelor membre.
Adoptată la Bruxelles, 6 februarie 2015.

Labels: 3
6